Liggaam in plantasie gevind; familie van bruinkopman gesoek | Maroela Media
Die Machadodorp-polisie in Mpumalanga is op soek na die moordenaar en die familie van ŉ jongerige wit man wie se liggaam Maandag in ŉ plantasie buite die dorp gevind is.
Hy is oënskynlik ŉ enkele keer in die bors geskiet.
Die man, vermoedelik in sy 20’s of 30’s, het bruinerige, kort hare. Hy is sowat 2 m lank, weeg naastenby 120 kg en het heelwat tatoeëermerke, onder meer ŉ tatoeëermerk van twee kinders op een van sy bo-arms.
Maroela Media het verneem werkers in die gebied het sleepmerke in die plantasie gesien en afgekom op ŉ plek waar die grond versteur is. Hulle het glo ondersoek ingestel en die man se liggaam in ŉ vlak graf gekry.
Hy was nie ten volle geklee nie en geen vorm van identifikasie is by hom gevind nie.
Die man is waarskynlik Sondag of Maandag vroeg vermoor.
Enigiemand met inligting word gevra om die ondersoekbeampte, ao. Sticks van den Berg, by 082 318 9857 te bel.
Hoop sy familie word gou gevind.. Iemand iewers weet iets.. Mag reg geskied
Ai Serfaas, Zuid Afrika heet soos ene erge riller film te wees…
So tragies. . . Hoop sy mense word gou opgespoor, asook die moordenaar of moordenaars!
Ai, hoop sy familie word gevind.
Ek hoop maar nie die familie is dalk betrokke nie. Skoot deur die bors en toe gaan begrawe. Gewoontlik los aanvallers jou net daar. Klink of iemand die moord wou wegsteek.